
Sosnovska latvāņa izplatības ierobežošanas pasākumu plāns
Līvānu novadā 2026.-2030. gadam
1. Plāna mērķis ir ierobežot Sosnovska latvāņa Heracleum sosnowskyi (turpmāk - latvānis) izplatību Līvānu novada administratīvajā teritorijā.
2. Par latvāņu izplatības ierobežošanas pasākumu veikšanu ir atbildīgs ar latvāņiem invadētās zemes īpašnieks vai tiesiskais valdītājs. Apkarošanas pasākumi sezonā ir jāveic atbilstoši izvēlētajai latvāņu invāzijas ierobežošanas metodei.
3. Latvāņu izplatības ierobežošanas pasākumu uzskaites žurnālu (1. pielikums) aizpilda latvāņu izplatības ierobežošanas pasākumu faktiskais veicējs, ko pēc darbu veikšanas nodod pasūtītājam vai ar latvāni invadētā īpašuma īpašnieks vai tiesiskais valdītājs.
4. Līvānu novada pašvaldībai (turpmāk - Pašvaldība) piederošos īpašumos latvāņa ierobežošanai tiek pielietota kombinētā latvāņa ierobežošanas metode, ūdenstilpju un ūdensteču aizsargjoslās – mehāniskā latvāņa ierobežošanas metode.
5. Pašvaldība sadarbojas ar blakus esošajām pašvaldībām, ja konstatēta vienlaidu audze, kā arī valsts institūcijām un sabiedriskām organizācijām latvāņu ierobežojošo pasākumu veikšanai. 
6. Zemes īpašumos, kuros zemes īpašnieks vai tiesiskais valdītājs latvāņa izplatības ierobežošanas pasākumus iepriekšējā gadā nav veicis, Pašvaldība var organizēt un koordinēt latvāņa apkarošanu nākamā kalendārā gada laikā līdz 1. septembrim, atbilstoši izvēlētajai latvāņa invāzijas ierobežošanas metodei, pirms tam brīdinot attiecīgo zemes īpašnieku vai tiesisko valdītāju. 
7. Ņemot vērā 6. punktā minēto, zemes īpašniekam vai tiesiskajam valdītājam pēc latvāņu apkarošanas darbu veikšanas tiek izrakstīts un izsniegts rēķins par veiktajiem darbiem, kurš jāapmaksā noteiktajā termiņā. 
8. Līvānu novada Centrālās pārvaldes vides inženieris sadarbībā ar Līvānu novada Pagastu apvienības vadītāju vismaz reizi gadā organizē invadēto zemes vienību apsekošanu un turpina šo teritoriju uzraudzību piecus gadus, lai pārliecinātos, ka latvāņi ir iznīcināti pilnībā.
9. Ja zemes vienībā, kas invadēta ar latvāni, tiek konstatēts vairāk kā viens pieaudzis latvāņa augs ar izveidojušos ziedkopu, tad latvāņa izplatības ierobežošanas pasākumi nav uzskatāmi par veiktiem.
10. Plāns tiek īstenots, saskaņā ar Kultūraugu uzraudzības valsts informācijas sistēmā (KUVIS) reģistrēto ar latvāni invadēto teritoriju (zemes vienību) sarakstu, aktuālā informācija par latvāņu ierobežošanu pašvaldības valdījumā esošajās teritorijās katru gadu līdz 1. aprīlim tiek publicēta Līvānu novada pašvaldības mājaslapā.
11.  Ar latvāni invadētā īpašuma īpašnieks, lietotājs vai tiesiskais valdītājs, kas nav īstenojis latvāņa ierobežošanas pasākumus un pieļāvis tā vairošanos, saucams pie administratīvās atbildības saskaņā ar Sugu un biotopu aizsardzības likuma 30.1 panta trešo daļu.
12. Atbildīgie par plānā minēto pasākumu veikšanu ir Līvānu novada Centrālās pārvaldes Plānošanas un attīstības nodaļas vides inženieris un Līvānu novada Pagastu apvienības vadītājs.
Pielikumā: Latvāņu izplatības ierobežošanas pasākumu uzskaites žurnāls

Domes priekšsēdētājs							Dāvids Rubens























1. pielikums
Sosnovska latvāņu izplatības ierobežošanas pasākumu plāns
Līvānu novadā 2026.-2030. gadam
	Nr. p.k.
	Latvāņu izplatības ierobežošanas pasākumu faktiskais veicējs (pakalpojuma sniedzējs). Informācija par personu (juridiskās personas Nosaukumu (firmu), Reģistrācijas numuru Uzņēmumu reģistrā un personas vārdu un uzvārdu) juridisko adresi vai fiziskās personas adresi
	Invadētās zemes vienības kadastra apzīmējums, administratīvās teritorijas nosaukums (pagasts)
	Platība (ha), t.sk.
	Datums, kad veikti pasākumi latvāņu izplatības ierobežošana
	Izmantotās metodes un paņēmieni latvāņu izplatības ierobežošanai
	Latvāņu attīstības stadijas, kādās veikti pasākumi (dīgsts, rozetes stadija, ziedkopas attīstība, ziedēšanas sākums, pilnzieds, ziedēšanas beigas, sēklu stadija)

	
	
	
	Ar latvāņiem invadētā kopējā teritorijas platība (ha)
	Teritorijā esošā blīvās latvāņu audzes (nav citu lakstaugu) platība (ha)

